ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број: 105-E.03.01-239523/10-2017

22.06.2017. године

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број 3000/0718/2017 (477/2017), за набавку „Замена стрехе котла блока А4 – ТЕНТ А“, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 2.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**:

У оквиру тачке 3. конкурсне документације „ТЕХНИЧКА СПЕЦИФИКАЦИЈА“, 3.1. Врста и количина радова,Технички опис набавке, наведено је следеће:

*„Потребно је монтирати цевну скелу, демонтирати постојећу лимену облогу (трапезни лим, окапнице, увале, са свим припадајућим елементима који припадају стрехи котла блока А4) од коте +92,93м до коте +102,5м са спољне стране и од коте +100,44 до коте +102,5м са унутрашње стране. Након демонтаже наручилац ће урадити антикорозиону заштиту челичне конструкције, а након тога треба извршити монтажу нове облоге од поцинкованог лима дебљине 0,8 мм у свему према цртежу и инструкцијама наручиоца од коте +92,93м до коте +102,5м са спољне стране и од коте +100,44 до коте +102,5м са унутрашње стране. Подизање свих елемената је обавеза извођача радова.“*

У делу конкурсне документације 4.1 „ОБАВЕЗНИ УСЛОВИ ЗА УЧЕШЋЕ У ПОСТУПКУ ЈАВНЕ НАБАВКЕ ИЗ ЧЛАНА 75. ЗАКОНА“ предвиђено је да понуђач има: *„важећу лицeнцу - извoђeњe грaђeвинских кoнструкциja зa тeрмoeлeктрaнe снaгe 10 MW и вишe (И052Г1) зa грaђeњe oбjeкaтa зa кoje грaђeвинску дoзвoлу издaje министaрствo нaдлeжнo зa пoслoвe грaђeвинaрствa.*

*Доказ:*

*Важећа лиценца И052Г1 зa грaђeњe oбjeкaтa зa кoje грaђeвинску дoзвoлу издaje министaрствo нaдлeжнo зa пoслoвe грaђeвинaрствa.*

*Напомена:*

*- У случају да понуду подноси група понуђача, овај доказ дужан је да достави сваки понуђач из групе понуђача којем је поверено извршење дела набавке за који је неопходна испуњеност тог услова.*

*- У случају да понуђач подноси понуду са подизвођачем, овај доказ доставља и за подизвођача за део набавке који ће извршити преко подизвођача.*

*- Ако је за извршење дела набавке чија вредност не прелази 10 % укупне вредности јавне набавке потребно испунити обавезан услов из члана 75. став 1. тачка 5. ЗЈН, понуђач може доказати испуњеност тог услова преко подизвођача којем је поверио извршење тог дела набавке.*

По захтеву за додатним појашњењима заинтересованог лица, наручилац је дана 16.06.2017. године објавио одговоре, где је у погледу захтеване „велике лиценце“ навео следеће:

*„Према правилнику о класификацији објеката Сл. Гласник РС бр. 22/2015, Термоелектране на угаљ спадају у сложене индустријске грађевине са класификационим бројем 230201 и ознаком Г (инжењерски објекти). Термоелектрана је грађевински објекат а радови на стрехи котла су радови на замени дела кровне конструкције. Такође, Уредбом о класификацији делатности (Службени гласник РС бр. 54/10) лимарски радови и радови на постављању грађевинских скела спадају у специјализоване грађевинске радове (област 43). Како је замена стрехе котла део капиталног ремонта блока А4 за који се прибавља грађевинска дозвола од стране Министарства,а у складу са чланом 150 Закона о планирању и изградњи и Правилником о начину, поступку и садржини података за утврђивање испуњености услова за издавање лиценце за израду техничке документације и лиценце за грађење објеката за које одобрење за изградњу издаје Министарство (Службени гласник РС бр 114/04), Инвеститор остаје при ставу да је за предметни посао потребна велика грађевинска лиценца И052Г1.“*

Mинистарство грађевинарства, саобраћаја и инфраструктуре Републике Србије је дана 28.02.2017. године, по захтеву за давање мишљења овде заинтересованог лица о томе да ли је за термоизолатерске, скеларске, браварско заваривачке и радове на антикорозивној заштити на термоелектранама снаге 10 и више MW законом предвиђено поседовање велике лиценце, односно да ли је предвиђена једна од следеће четири велике лиценце, тј. да ли је за наведене радове уопште потребна било која велика лиценца:

1. П052Г1 – пројекти грађевинских конструкција за термоелектране снаге 10 и више MW

2. П052М1 – пројекти термотехничких, термоенергетских, процесних и гасних инсталација за термоелектране снаге 10 и више MW

3. И052Г1 – извођење грађевинских конструкција за термоелектране снаге 10 и више MW

4. И052М1 – извођење термотехничких, термоенергетских, процесних и гасних инсталација за термоелектране снаге 10 и више MW.

дало мишљење следеће садржине:

**„За наведене радове потребно је поседовати велику лиценцу И052М1“.**

**Предметно мишљење Mинистарства грађевинарства, саобраћаја и инфраструктуре Републике Србије од 28.02.2017. године достављамо у прилогу овог дописа.**

Заинтересовано лице поново указује да нема никаквог оправдања за захтевање посебне дозволе - важеће лиценце И052Г1 (извођење грађевинских конструкција за термоелектране снаге 10МW и више) зa грaђeњe oбjeкaтa зa кoje грaђeвинску дoзвoлу издaje министaрствo нaдлeжнo зa пoслoвe грaђeвинaрствa. Очигледно је из самог описа предмета конкретне јавне набавке као и из датог Мишљења Министарства да за извођење предметних радова, није уопште потребна тражена „велика“ лиценца, већ лиценца И052М1 - извођење термотехничких, термоенергетских, процесних и гасних инсталација за термоелектране снаге 10 и више MW. Понављамо да је у оквиру питања које је постављено Министарству наведено неколико врста радова (термоизолатерски, скеларски, браварско заваривачки и радови на антикорозивној заштити на термоелектранама снаге 10 и више MW), те да се поводом тога Министарство изјаснило да за извођење тих радова потребна лиценца И052М1.

Предмет конкретног поступка јавне набавке су, као што је напред цитирано, монтирање цевне скеле, демонтирање постојеће лимене облоге и антикорозиона заштита челичне конструкције, па сматрамо да је сасвим јасно да наручилац нема никаквог разлога за оваквим захтевом из конкурсне документације.

Такође, и из одговора наручиоца произилази да су у питању лимарски радови и радови на постављању скела, за које радове је, поред осталих, и Министарство дало мишљење о томе која лиценца је заиста потребна - лиценца И052М1.

Све ово је посебно важно, будући да заинтересованим лицима није предочено нити је јасно да наручилац уопште поседује грађевинску дозволу за наведени пројекат да би уопште могао да захтева било коју лиценцу за грађење објеката зa кoje грaђeвинску дoзвoлу издaje министaрствo нaдлeжнo зa пoслoвe грaђeвинaрствa, дакле ни ону која је захтевана, нити ону која је по мишљењу Министарства заиста потребна за ову врсту послова.

Дакле, наручилац уопште нема грађевинску дозволу за наведени пројекат (Замена стрехе котла блока А4 – ТЕНТ А), што и сам потврђује својим одговором јер наводи да замена стрехе котла представља део капиталног ремонта блока А4 *за који се прибавља грађевинска дозвола* од стране Министарства, а не да та дозвола постоји у тренутку објављивања позива за подношење понуда.

Сматрамо сасвим јасним да наручилац нема никакав основ као ни право да захтева од понуђача и то свих чланова понуде (уколико је у питању заједничка понуда, као и понуда са подизвођачима) да поседују ту дозволу, јер је сам нема.

Поступајући на наведени начин, наручилац потпуно ограничава конкуренцију и фаворизује једног понуђача, јер инсистира на дозволи за коју сам нема нити основ нити образложење, чиме се потпуно затвара тржиште и прави ситуација недопуштеног удруживања понуђача ради стварања монополистичког положаја, који положај је наручилац на описани начин дозволио.

Поново указујемо да је за предметне радове потребна дозвола И052М1 - извођење термотехничких, термоенергетских, процесних и гасних инсталација за термоелектране снаге 10 и више MW, а не И052Г1 (извођење грађевинских конструкција за термоелектране снаге 10МW и више) зa грaђeњe oбjeкaтa зa кoje грaђeвинску дoзвoлу издaje министaрствo нaдлeжнo зa пoслoвe грaђeвинaрствa, и то једино под условом да је наручилац пре покретања предметног поступка јавне набавке сачинио Пројекат за грађевинску дозволу и добио решење о грађевинској дозволи, како је прописано одредбом члана 118а Закона о планирању и изградњи.

С обзиром да наручилац очигледно нема грађевинску дозволу за наведени поступак, односно предмет јавне набавке, нема никаквог основа да уопште захтева било коју „велику лиценцу“, па је неопходно тај захтев избрисати из конкурсне документације.

Заинтересовано лице сматра да је напред наведену неправилност потребно кориговати у конкурсној документацији, како би иста била у складу са одредбом члана 61. став 1. Закона о јавним набавкама.

**ОДГОВОР 1:**

Указивањем на неправилности и недостатке у конкурсној документацији у поступку јавне набавке бр. 3000/0718/2017 (477/20147) потенцијални понуђач указује Наручиоцу на недостатке у погледу тражења велике грађевинске лиценце И052Г1 уместо машинске И052М1 на основу мишљења министарства  датог 28.02.2017. године по захтеву за давање мишљења заинтересованог лица о томе да ли је за термоизолатерске,скеларске ,браварско заваривачке и радове на антикорозивној заштити на термоелектранама 10 МW и више законом предвиђено поседовање велике лиценце и које. Министарство се изјаснило да је за предметне радове потребна велика машинска лиценца И052М1. Потенцијални понуђач овим мишљењем неосновано тражи уважавање мишљења Министарства из разлога што радови у јавној набавци бр. 3000/0718/2017 (477/20147) уопште не подразумевају термоизолатерске, браварско заваривачке нити радове на антикорозивној заштити. У Техничкој спецификацији је јасно назначено да су у питању радови на скидању и постављању лима уз израду радне скеле. Антикорозивна заштита која је споменута у техничком опису је предмет другог уговора и нема везе  са предметним послом ове јавне набавке. Самим тим мишљење Министарства је у потпуној супротности у односу на предмет јавне набавке.

Такође, потенцијалног понуђача уопште не би требало да интересује да ли је Наручилац у поступку добијања грађевинске дозволе или је већ има. Грађевинска дозвола је потребна да би се радови започели,тако да без ње реализација уговора уопште није могућа. У фази припремања и давања понуде за посао за који је потребна грађевинска дозвола тај податак није релевантан, већ у тренутку започињања радова. Потенцијални понуђач наводи члан 188 Закона о планирању и изградњи који уопште не дефинише да ли је могуће покренути јавну набавку пре добијања грађевинске дозволе или не.Члан се односи на потребу поседовања пројекта за грађевински дозволу ради прибављања исте.Овим путем заинтересовано лице на неоснован И непрофесионалан начин покушава да злоупотребљава како Закон о планирању И изградњи тако И Закон о јавним набавкама.

Такође,према нашим сазнањима постоји велики број фирми у Републици Србији које поседују лиценцу И052Г1,тако да су тврдње заинтересованог лица о ограничавању конкуренције такође неосноване.

Због горе наведених разлога Наручилац остаје при свом захтеву и конкурсна документација неће бити промењена.